NaiveNeuron/SloPal huggingface dataset:
Kéry, Marián, poslanec NR SR (2017-02-03):
Ďakujem všetkým kolegom, ktorí na mňa reagovali, a tie faktické poznámky boli poväčšinou pozitívne. Ale poďme. Pani poslankyňa Gaborčáková, inštitút minimálnej mzdy je tu práveže na to, aby vytváral tlak na to, aby rástli aj priemerné mzdy. Aspoň u nás na západnom Slovensku to tak je. (Reakcia z pléna.) Súhlasím, ja nemám taký dobrý prehľad, čo sa deje na východnom Slovensku, ale práveže naozaj inštitút minimálnej mzdy vytvára tlak na rast miezd. A minule som navštívil viaceré fabriky v okrese Zlaté Moravce a veľmi pozitívny ohlas je, že nikto tam nepracuje za minimálnu mzdu, čo ma veľmi teší. To znamená, že minimálna mzda je len tá hranica, pod ktorú by sme nemali dovoliť, aby niekto na Slovensku zarábal. Pán poslanec Pčolinský, veľmi dobre ste povedali, že je to dobrý kompromis, dobrý kompromis, nie je to ani to najmenej, ani to naviac, tie voľné nedele, ale je to niekde nejaký stred. A to, čo ste spomínali o krajinách ako Rakúsko, Nemecko, Švajčiarsko, no, musím skonštatovať, že nadnárodné spoločnosti, ktoré hlavne majú v rukách veľké obchody, veľké obchodné strediská, si v tých štátoch určite nedovoľujú to, čo si dovolia u nás. Ale to bola chyba hneď po vzniku Slovenskej republiky, že legislatíva im to umožnila. Čo sa týka viacerých otázok na to, že prečo v tom minulom období mali sme 81 hlasov, no, viete, niektoré zákony sme práveže nemohli prijímať preto, lebo by sme boli obviňovaní, že je to tvrdý diktát a vláda jednej strany a niektorí opoziční politici by už len zvolávali tlačovky. Pani Verešová, filozofia, buď chceme motivovať ľudí, aby pracovali v sobotu a v nedeľu, alebo, práve naopak, chceme ich motivovať, aby nepracovali v sobotu a nedeľu. Ďakujem.
Blanár, Juraj, podpredseda NR SR (2023-06-14):
Pán poslanec Faič s faktickou poznámkou.
Paška, Pavol, predseda NR SR (2012-07-26):
Ďakujem pekne. Prerušujem rokovanie o tomto bode programu, budeme teraz hlasovať o návrhu poslancov, ktorí navrhujú, aby sa voľba predsedu a podpredsedu Najvyššieho kontrolného úradu vykonala tajných hlasovaním. Prezentujeme sa a hlasujeme. (Hlasovanie.)135 prítomných, 76 za, 45 proti, 13 sa zdržalo, 1 nehlasoval. Konštatujem, že Národná rada schválila tajné hlasovanie. Pristúpime teraz k tajnému hlasovaniu o návrhoch na voľbu. Procedurálny návrh pán poslanec? Nech sa páči.
I. Mikloš, podpredseda vlády a minister financií SR: (2005-10-27):
Predpokladáme, že istý pozitívny efekt to môže mať cez zvýšený výber cla, keďže sa tento mechanizmus, tento inštitút bude využívať u nás, doteraz sa využíval len v niektorých okolitých krajinách aj zo strany našich dovozcov z tretích krajín. Pozmeňujúce návrhy, ktoré pán poslanec predniesol, nemôžem podporiť, ani jeden z nich, a to z tých dôvodov, že väčšina z tých návrhov, a spomeniem aj ktoré, sú v rozpore so šiestou smernicou, idú nad jej rámec a my sme, toto znenie zákona presne kopíruje komunitárne právo a komunitárne právo v tejto oblasti nepripúšťa odchýlky. A pozmeňujúce návrhy, ktoré boli prednesené ako pozmeňujúci návrh č. 1, pozmeňujúci návrh č. 2... Nie, pozmeňujúci návrh č. 1, z pozmeňujúceho návrhu č. 3 body 2, 3 a 4, tieto návrhy sú v rozpore so šiestou smernicou. Pri pozmeňujúcom návrhu č. 3 v bode 1 zákon obsahuje to, čo tu vlastne pán poslanec navrhol, čiže tiež to z tohto dôvodu nepodporujem. A čo sa týka 2. pozmeňujúceho návrhu, ten nemôžem tiež podporiť vzhľadom na to, že je nevhodné obmedzovať podnikateľskú verejnosť a zmluvnú voľnosť fixným stanovením vzniku daňovej povinnosti. Ďakujem za pozornosť.
Laurenčík, Milan, podpredseda NR SR (2021-03-16):
Ďakujem. Ďalšia faktická poznámka, pani poslankyňa Eva Horváthová, nech sa páči.
Danko, Andrej, podpredseda NR SR (2024-01-09):
Prosím vás, zvážte čítanie toho textu, nie myslím si, že je to vhodné.
B. Bugár, podpredseda NR SR: (2002-06-27):
Pani podpredsedníčka, nech sa páči, môžete odpovedať na otázku. M. Kadlečíková, podpredsedníčka NR SR: Ďakujem, pán podpredseda. Vážený pán poslanec, na otázku, ktorú ste mi položili, som už v rámci hodiny otázok odpovedal dňa 23. mája 2002. Pripomeniem preto len, čo som vtedy povedal. A síce, že som bol prvý predseda strany, ktorý vystúpil pred verejnosťou, aj pred inteligenciou, pred médiami, pred predstaviteľmi kultúrnej a akademickej obce. Dvakrát som osobne, ale aj mnohí členovia alebo funkcionári mojej strany v mene novej politickej kultúry skladal účty a odpočty z plnenia volebného programu. Vážený pán poslanec, povedal som však tiež, že takýto dôsledný ucelený odpočet nepochybne urobí i vláda Slovenskej republiky. A záleží od vás, od časových možností Národnej rady, aby, ak zaznie takáto politická vôľa, sme sa ako vláda Slovenskej republiky do jedného sem prišli a rokovali o odpočte úloh dovtedy, kým si to poslanecká snemovňa bude želať, teda nielen v krátkom časovom limite vymedzenom rámcom hodiny otázok. Toľko stanovisko predsedu vlády Slovenskej republiky.
Podmanický, Ján, poslanec NR SR (2015-06-25):
Pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Laššáková, Jana, podpredsedníčka NR SR (2013-04-16):
S reakciou pán poslanec Přidal, nech sa páči.
Grendel, Gábor, podpredseda NR SR (2021-09-29):
Pán poslanec Dostál bol jediný, ktorý sa prihlásil do rozpravy, takže teraz vyhlasujem rozpravu za skončenú. Chce zaujať záverečné slovo pani navrhovateľka? Nie. Pán spravodajca? Takisto nie. Prerušujem rokovanie o tomto bode programu. Vzhľadom na dohodu na poslaneckom grémiu správa za rok 2020 bude termínovaná na neskoršie obdobie od pána ministra zahraničných vecí Korčoka, preto pokračovať budeme Správou generálneho prokurátora Slovenskej republiky o činnosti prokuratúry v roku 2020 a poznatkoch prokuratúry o stave zákonnosti v Slovenskej republike . Správa je pod tlačou 606 a spoločná správa výborov má tlač 606a. Dávam teraz slovo generálnemu prokurátorovi Slovenskej republiky pánovi Marošovi Žilinkovi, aby správu o činnosti prokuratúry za rok 2020 a poznatkoch prokuratúry o stave zákonnosti v Slovenskej republike uviedol. (Krátka pauza.) Pán generálny prokurátor je tu, takže mal by prísť do rokovacej sály každú chvíľu. (Krátka pauza.) Je to tak. Takže, nech sa páči, pán generálny prokurátor, miesto za rečníckym pultom je vaše.
Laššáková, Jana, podpredsedníčka NR SR (2013-11-27):
Príjemné dobré ráno. Vážené panie poslankyne, páni poslanci, otváram druhý rokovací deň 27. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Osuský a na zahraničnej pracovnej ceste sú poslanci Eva Horváthová a František Šebej. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 91/2010 Z. z. podpore cestovného ruchu, tlač 725. Pán minister dopravy už zaujal svoje miesto, podobne aj pán spravodajca Andrej Kolesík, do rozpravy je ešte písomne prihlásený poslanec Alojz Hlina, ktorý je takisto pripravený. Nech sa páči, pán poslanec, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov , tlač 725.)
Jurinová, Erika, podpredsedníčka NR SR (2014-12-12):
Pán podpredseda Číž.
Laššáková, Jana, podpredsedníčka NR SR (2012-09-25):
Pani poslankyňa Šedivcová.
Pollák, Peter, poslanec NR SR (2021-12-08):
Ďakujem, pán predsedajúci. Igor, ja sa dotknem toho, keď si spomínal tie trináste dôchodky. Presne tak. Desať rokov sľubovali, veľké bilbordy o trinástych dôchodkoch, mali tam na tých bilbordoch aj Tomanovú. Presne desať rokov trvalo, kým prišli s takýmto návrhom. Veľa ľudí sa totižto ani nedožilo tých trinástych dôchodkov, ktorí vlastne aj verili tomu od toho roku 2010, že teda dostanú tie trináste dôchodky, nedostali nič. Jednoducho zomreli niektorí. A takto si môžme predstaviť aj teraz, keby oni vládli a odškodnenie alebo nejaká finančná pomoc chudobným, že by o tom iba rozprávali a po desiatich rokoch by jednoducho prišlo to odškodnenie. No takisto jednoducho by niektorí neprežili. Včerajší komentár Fica pred hlasovaním o tom, že teda oni nepodporia toto, túto finančnú pomoc, motiváciu 60+ k očkovaniu s tými 300 eurami, lebo jednoducho oni im nechcú pomôcť, nikdy im nepomohli, nikdy im nič nedali a jednoducho dali odkaz aj tým dôchodcom, že netreba počítať s tým, že niekedy my im pomôžeme. To hovorím za Fica. Oni reálne naozaj používajú iba populistické slová k tomu, že tu chcú oni pomáhať. Chcem, aby vedeli ľudia, že mali na to 12 rokov naozaj, aby oni pomohli tým najchudobnejším dôchodcom, aby mali vyššie dôchodky. Prišli s tým pred voľbami, samozrejme, že to ani nebolo legislatívne správne. Upozorňovala nás na to komisia európska. A my sme reálne prišli s tými trinástymi dôchodkami. My sme tí, ktorí dávajú tie trináste dôchodky, nie oni. Oni mali na to 12 rokov, určite posunúť nielen týchto dôchodcov, ale aj nízkozárobkových ľudí, ktorí zarábajú naozaj mizerné peniaze. Nič s nimi neurobili a sú to len populistické reči, presne také isté, ako včera povedal Fico. Keď tu majú reálne ľudia môcť možnosť dostať tých 300 eur, on povedal nie, my to nepodpo... (Prerušenie vystúpenia časomerom.)
Laššáková, Jana, podpredsedníčka NR SR (2013-11-28):
Ďakujem pekne, pán minister. Uplynul čas určený na hodinu otázok a odpovedí a končím tento bod programu. Budeme pokračovať v rokovaní v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony (tlač 726). Vyhlasujem krátku dvojminútovú prestávku a poprosím pána ministra, až sa nachádza už v budove Národnej rady, aby prišiel a zaujal svoje miesto. (Krátka pauza pre neprítomnosť ministra v rokovacej sále.) (Po prestávke.)
Ďuriš Nicholsonová, Lucia, podpredsedníčka NR SR (2016-10-21):
Pani spravodajkyňa, ďakujem veľmi pekne, za uvedenie spravodajskej informácie k tomuto bodu. Pred tým, než otvorím všeobecnú rozpravu k tomuto bodu, chcem si len ozrejmiť s pánom spravodajcom z predošlého bodu, s pánom poslancom Krajkovičom. Beriem to tak, že súhlasíte s tou 48-hodinovou lehotou? Je tomu tak. Ďakujem veľmi pekne. Dobre. Otváram týmto všeobecnú rozpravu k aktuálnemu bodu, o ktorom rokujeme. Písomne sa neprihlásil nikto. Pýtam sa pánov poslancov a poslankýň, či sa chce niekto prihlásiť ústne. Je tomu tak, jedna pani poslankyňa, pani poslankyňa Zemanová. Končím možnosť prihlásiť sa do rozpravy. Nech sa páči.
Kuffa, Filip, poslanec NR SR (2021-06-17):
Ďakujem za slovo. Tiež som uvažoval, že pôjdem do rozpravy, ale skôr potom až medzi prvým a druhým čítaním vystúpim k tomuto návrhu zákona. Miro, zopár poznámok a postrehov k tvojmu vystúpeniu. Hovoril si o zvýšení byrokracie, máš stopercentnú pravdu. O vzraste poplatkov, máš stopercentnú pravdu. Pozrime si, nedávno tu bol návrh zákona, kedy Sulík dal, že keď nebudete mať diaľničnú známku, do 60 dní polícia musí v podstate od vás vybrať pokutu. Potom tu prišli s opravným návrhom, že potrebujú na to tri roky, prezidentka to nepodpísala, tak to dali znova a dali jeden rok a argumentovali tým, že v podstate nie sú schopní do 60 dní vôbec niečo vybaviť. Oni si tu idú zvýšiť byrokraciu, zápisy zbraní, tu máme také nonsensy, že 7,5-joulové flobertové zbrane tu zrazu ideme v podstate, ja neviem, asi preukazy zbraní im vystavovať, pričom vzduchovky majú 15, 16 joulov od výroby, dokonca aj dvojnásobok, akurát že to nie je povolené na Slovensku. Podnikateľské prostredie a pozitívny vplyv si sa pýtal. No, je tam pozitívny vplyv, tak jak si to povedal, že každých päť rokov budeš musieť ísť na posúdenie a preskúšanie, neviem, ku psychológovi, ku doktorovi a budeš musieť v podstate dokladať posudky, čiže doktori a psychológovia budú mať pozitívny vplyv. A teraz ten terorizmus. Nedávno bol incident v Rakúsku, kedy tam v podstate chlapík prišiel s nejakou automatickou zbraňou na námestie, vystrieľal ľudí, boli tam aj smrteľné prípady, vtedy nás obvinili, že strelivo mal zo Slovenska. Všetci tu na nás zazerali, že aký sme my teroristický národ, že tu si v podstate on u nás kúpil náboje, neskôr sa to vyvrátilo a, čuduj sa svete, nikto sa nám neospravedlnil za toto, že nás označili za teroristov. A keď tu, Miro, predkladateľ nebol ťa schopný ani počúvať, on tu ide trieskať o nejakom Breivikovi, že to je Slovák? Však nech sa spamätá!
Pellegrini, Peter, predseda NR SR (2024-02-08):
Prezentujme sa a hlasujme o bode 257 druhého pozmeňujúceho návrhu poslanca Galka. (Hlasovanie.) Prítomných 127 poslancov, za 16, proti 77, zdržalo sa 33, 1 nehlasoval. Tento návrh sme neschválili.
Ďuriš Nicholsonová, Lucia, podpredsedníčka NR SR (2019-03-27):
Pán poslanec Ivan, do rozpravy, nech sa páči.
Bugár, Béla, podpredseda NR SR (2016-10-12):
Na vystúpenie pána poslanca s faktickou poznámkou pán poslanec Dostál. Končím možnosť sa prihlásiť. Pán poslanec, máte slovo.
Hrušovský, Pavol, podpredseda NR SR (2010-10-20):
Panie poslankyne, páni poslanci, hostia na balkóne a poslanci Sniny, poprosím vás, aby ste venovali pozornosť rokovaniu 7. schôdze Národnej rady Slovenskej republiky. Dostal som informáciu od volebnej komisie, skrutátorov, že výsledky tajnej voľby sú v tejto chvíli známe. Preto by som poprosil, aby poverený člen Národnú radu informoval o výsledku tajnej voľby. Potom budeme pokračovať v prerokovávaní zákona, ktorého navrhovateľmi sú páni poslanci a ktorý predkladá v mene skupiny poslancov pán poslanec Beblavý. (Hlas poslanca.) Pán poslanec Muránsky, vy ste poverený oznámiť výsledky voľby? Poprosím vás, keby ste... (Hlasy v sále.) Panie poslankyne, páni poslanci, udeľujem slovo pánovi poslancovi Poliačikovi. A, pán poslanec, prosím vás, aby ste informovali o výsledku tajnej voľby k návrhu na voľbu predsedu Dozornej rady Fondu národného majetku Slovenskej republiky a k návrhu na voľbu kandidátov na sudcov disciplinárneho súdu . Nech sa páči.
J. Brocka, poslanec: (2008-09-04):
Pán minister, táto kauza je známa verejnosti, aj toto meno od júna tohto roka. Naša iniciatíva odvolať ministra spravodlivosti je po kauze, ktorá prepukla, keď Krajská prokuratúra v Prešove zrušila trestné stíhanie proti človekovi, kde korunní svedkovia sú mŕtvi a verejnosť sa dozvedela o tom rozhovore a kontaktoch ministra spravodlivosti s bosom albánskeho podsvetia. Pán minister, pre nás je to nová kauza. My preto odvolávame ministra spravodlivosti. Vy to odvádzate niekde úplne inde.
Figeľ, Ján, podpredseda NR SR (2015-11-25):
Ďakujem pekne. Otváram rozpravu, písomne som nedostal žiadnu prihlášku k tomuto bodu. Pýtam sa na ústnu formu. Rovnako nikto, takže vyhlasujem rozpravu za skončenú a prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona o športe a o zmene a doplnení niektorých zákonov . Tento návrh je pod tlačou 1723 a spoločná správa z výborov má označenie 1723a. Žiadam teraz pána ministra školstva, vedy, výskumu a športu Juraja Draxlera, aby uviedol aj tento návrh. Nech sa páči.
Jurinová, Erika, podpredsedníčka NR SR (2014-11-08):
Pán poslanec Martvoň.
Kresák, Peter, poslanec NR SR (2017-03-28):
Ďakujem pekne. Dovoľte mi teda veľmi krátko zareagovať na vystúpenie kolegu Matoviča, ktoré bolo – na moje prekvapenie – vecné, a preto budem aj vecne reagovať. Pán kolega, ten problém bol v tom, vy ste boli na tom rokovaní v grémiu, keď sa povedalo, že vlastne poverili ste vy svojich odborníkov a koalícia svojich odborníkov na to, aby sa pozreli na pozmeňovacie návrhy, tie bolo treba najprv ale vypracovať – a veľmi hovorím teraz úprimne sám za seba – ja som dostal šancu pracovať na tých pozmeňujúcich návrhoch iba tento víkend. Veľmi pozorne som si ich prečítal, vedel som stanovisko kolegov z koalície, preformuloval som ich, doplnil som ich do textu a dnes dopoludnia, iba dnes dopoludnia som ich odovzdal vlastne zástupcom jednotlivých strán koalície, aby som čakal ich prvú reakciu. Musím povedať, že zatiaľ z tej reakcie, ktorá sa mi dostala, ešte nebola úplná, ale vidím to veľmi optimisticky a zdá sa mi, že tam bude priestor na, na dohodu, a aj to, aj preto, že sme veľmi seriózne rešpektovali a snažili sa rešpektovať všetky vaše návrhy, ktoré, sme povedali, že budeme môcť rešpektovať. Zasa veľmi úprimne treba povedať, že na dva z tých návrhov sme hneď od začiatku hovorili, že máme s nimi vecný problém, a ten problém ostal. Ale myslím, že to nie je pre vás žiadne prekvapenie, pretože sme veľmi úprimne hovorili, prečo máme problém napríklad uvažovať o tom, aby sme v prípade milostí išli po nejakej kauze, a nie iba po tom princípe, že milosť sa, vlastne nesúhlasíme s tým, aby sa milosť udeľovala rodinným príslušníkom. K tomu sa môžeme ešte vrátiť a je na to ix vecných dôvodov. Druhý, druhá vecná výhrada bola voči tomu navrhovanému konaniu o návrhu. Viete, konať o návrhu, isteže zísť by sa dalo, ale my chceme čo, my chceme, aby tam bola 60-dňová lehota, a my chceme, aby sa trauma ukončila. Ak by sme išli cestou návrhu, tak sa vydávame do rizika, že ten návrh bude podaný veľmi neskoro a bude dlho trvať celé konanie. Chceme to skrátiť, preto si myslíme a sme presvedčení, že je správne, nech to ide bez návrhu, nech...
J. Blanár, poslanec: (2006-02-07):
Ale chcel by som sa predovšetkým dotknúť tej rýchlej záchrannej služby. Vy ste hovorili o tom, že niektoré nemocnice ani nepožiadali. A tu by som bol rád, keby ste ma počúvali, naozaj požiadali. Ja vám poviem o jednej nemocnici, to je Čadca, ktorá napríklad má 150-tisíc spádovosť a požiadala o to, aby mala zdravotnú záchrannú službu, ale, bohužiaľ, neuspela. Ako sú tie nemocnice v akej pozícii? Prežívali vďaka podfinancovaniu, poddimenzovaniu financovania a zrazu, keď sa im nalialo do tohto systému viacej peňazí, keď sa mohli potešiť, že konečne sa vybavia lepším strojným vybavením a všetko, čo k tomu patrí, tak zrazu prídu o tú záchrannú službu. A nehovoriac o tom, že samosprávne kraje boli z tohto procesu kompletne vylúčené a nemohli sa ani len zúčastniť výberových konaní. Nuž a, pán minister, k tomu oddlženiu. S veľkou pompéznosťou bolo povedané, že aj nemocnice, ktoré sú v správe alebo v zriaďovateľskej povinnosti samosprávnych krajov, v pôsobnosti samosprávnych krajov, že budú oddlžené k 31. 12. Výsledok je taký, že pohľadávky, pán minister, z 90. rokov napríklad v Nemocnici s poliklinikou v Čadci som musel riešiť po 1. 1. zaplatením 17 mil. Nebolo to tak, ako ste povedali. A takto by som mohol pokračovať ďalej. A toto treba jednoducho nahlas povedať, pán minister, bez toho, aby sme sa navzájom urážali. Toto sú fakty. Ďakujem.
A. Belousovová, podpredsedníčka NR SR: (2008-09-18):
Ďalšiu otázku položila pani poslankyňa Klára Sárközy ministrovi financií Slovenskej republiky pánovi Jánovi Počiatkovi. Otázka znie: „Pán minister, ako hodnotíte kritiku pána guvernéra NBS na adresu vlády o opatreniach na udržanie súčasného ekonomického rastu? Stotožňujete sa s jeho názorom? Ak áno, akú podpornú politiku v tejto otázke chystá vaše ministerstvo?“ Nech sa páči, pán minister, odpovedajte.
Glváč, Martin, podpredseda NR SR (2017-11-29):
Pán poslanec Osuský.
Danko, Andrej, predseda NR SR (2017-09-11):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa hlási niekto ústne. Pán poslanec Baránik. Uzatváram možnosť prihlásenia do rozpravy ústne. Pán poslanec Baránik, ak by ste dovolili, neviem, budete dlhšie? Kvôli času, viete. Ak chcete komfort, že potom, ak je to pár minút, tak dobre. Prerušujem túto schôdzu Národnej rady do druhej hodiny a pokračujeme potom vystúpením pána Baránika. (Prerušenie rokovania o 12.01 hodine.)
Kollár, Boris, predseda NR SR (2020-04-23):
Ďakujem. S ďalšou faktickou poznámkou vystúpi pani poslankyňa Marcinková.
Jurinová, Erika, poslankyňa NR SR (2017-04-07):
Ďakujem pekne. Pán Burian, aj ja si pamätám na všetky kauzy, ešte aj možnože viac, nielen toho Marca, ktorého ste spomínali, a tie medzinárodné osvojenia. A každopádne som presvedčená o tom a čím ďalej tým viac, že ak by sa tieto kauzy nejakým spôsobom nemedializovali, všetko by vyzeralo ako úplne dokonalé a nič by nikdy u vás pod vaším vedením, pod vedením pána ministra nepotrebovalo žiadnu zmenu. Tohoto sa obávame. Fakt jediný spôsob, ako dosiahnuť nejaké nápravné opatrenia, sú vyvolať kauzu. Bohužiaľ, vy to všetko spôsobujete. A ešte malý dotaz, že prečo všetci teda posielajú takéto esemesky pánovi Erikovi Tomášovi? To je podľa mňa úplne jednoduché. Pretože všetci vedia, že je váš hlavný marketér. Takže všetci zmanipulovaní rodičia detí, ktoré sú naozaj v zariadení pod tlakom svojich zriaďovateľov, tak nemajú nič iné, inú možnosť, ako sa zastávať tohto zariadenia.
Hrnčiar, Andrej, podpredseda NR SR (2019-03-27):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Alojzovi Baránikovi.
Pčolinský, Peter, podpredseda NR SR (2023-05-18):
Prezentujeme sa a hlasujeme. (Hlasovanie.) Prítomných 142, za 108, proti 9, zdržalo sa 25. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určenie gestorského výboru ako aj lehoty na prerokovanie. Nech sa páči, pán spravodajca, môžte uviesť.
Zmajkovičová, Renáta, podpredsedníčka NR SR (2014-09-10):
Pán poslanec Viskupič.
Cicoň, Antonín, poslanec NR SR (2012-10-17):
Pán predseda, dajte, prosím, hlasovať o pozmeňujúcom návrhu pani poslankyne Žitňanskej č. 5.
Pčolinský, Peter, poslanec NR SR (2018-09-19):
Ďakujem. Ale veľmi stručne. Ja vítam tento pozmeňovací návrh najmä kvôli tomu, že, myslím si, že môže pomôcť včelárom, keďže im získa ďalší, ďalší odbyt, ďalšie využitie ich výrobkov, ktoré naozaj patria medzi veľmi kvalitné a uznávané vo svete. Celkovo tento zákon ako taký my určite podporíme. Podporíme takisto pozmeňovací návrh pána Antala aj pani kolegyne Antošovej. Čiže ja tento návrh zákona určite vítam. Ďakujem.
Glváč, Martin, podpredseda NR SR (2018-10-22):
Ďakujem. Vyhlasujem všeobecnú rozpravu za skončenú. Pán navrhovateľ? Nie. Pán spravodajca? Nie. Prerušujem rokovanie o tomto bode programu. Vážené dámy a páni, vyčerpali sme všetky body, mimo teda bodu pána poslanca Fecka, ktorý teda nie je prítomný a zavolal, že nepríde. (Reakcie z pléna.) Áno, ale keď už vedel, že má byť, to znamená o osude tohto návrhu zákona rozhodne zajtra pán predseda. A ďakujem vám za účasť a prerušujem schôdzu do zajtra do deviatej hodiny, kedy budeme pokračovať plánovanými bodmi, myslím, že vašimi, pán poslanec. Pekný večer. (Prerušenie rokovania o 16.03 hodine.)
Burian, Jozef, poslanec NR SR (2010-12-02):
Áno, idem k veci, pán predseda. Myslím, že toľko, čo tu bolo povedané mimo veci, myslím, že môžem aj ja povedať niečo.
Pellegrini, Peter, predseda NR SR (2023-11-16):
Pán poslanec Habánik.
Sloboda, Vladimír, poslanec NR SR (2017-02-14):
Ďakujem. Vážený pán predsedajúci, v zlúčenej rozprave vystúpili dvaja poslanci, procedurálny návrh nebol podaný. Preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2019-06-27):
Ďakujem za slovo. Pán poslanec Dostál, konečne by ste sa mali priznať, že o čo sa tu jedná. Jediný jeden veľký problém máte: obmedziť výdavky na tri milióny. To znamená, že každá politická strana – či nová, či stará – tri milióny maximum môže použiť na kampaň. A prečo by mali rozhadzovať peniaze? To nie je lex Kiska. Aj pán Kiska môže požičať svojej strane tri milióny. Ako jeden jediný, môže požičať. A nie darovať. A mohol by som pokračovať, samozrejme, ďalej. Ale viete čo? Včera ste trošku sa urazili, ja hovorím, že zavádzate. Áno, nie klamete, zavádzate. Zavádzate, lebo tento zákon nie je lex Kiska. Tak ako ste zavádzali pri Mečiarových amnestiách, kde ste tvrdili, že to je kamufláž, lebo to nechceme, tak ako ste zavádzali napríklad pri zmene rokovacieho poriadku, kde ste hovorili, že chceme zacpať ústa opozícii. Vidíte, Ústavný súd povedal, že to nie je protiústavné nariadenie. A teraz už ste hovorili viac ako hodinu, aj včera, aj dnes, viac ako hodinu, jeden jediný poslanec. Je to zacpanie úst opozičným poslancom? A takisto ste zavádzali napríklad pri tzv. zákone o hymne, kde ste rozprúdili debatu, čo tam ani nebolo. Takže prepáčte, pán poslanec, zavádzate aj tu. Chcete vyvolať napätie, že chceme obmedziť demokraciu. Nie. Chceme obmedziť, aby niektorí mecenáši strán držali strany v rukách a vyhadzovali obrovské peniaze. Keď tri milióny nestačia na kampaň, prepáčte, potom radšej nech nejdú robiť kampaň. A musím vám veľmi otvorene povedať, že tie peniaze sa dajú použiť úplne na iné veci. Nech pomáhajú potom občanom, ľuďom, a nie sami sebe. (Potlesk.)
P. Hrušovský, predseda NR SR: (2003-02-28):
I. Béreš, poslanec: Vážený pán predsedajúci, v rozprave vystúpilo sedem poslancov, ktorí predložili jedno doplnenie návrhu uznesenia, ktoré prečítam. Doplnenie návrh uznesenia k bodu Správa o výsledkoch prístupových rozhovorov medzi Slovenskou republikou a Organizáciou Severoatlantickej aliancie a návrh ďalšieho postupu, tlač 166a: „Národná rada Slovenskej republiky žiada vládu Slovenskej republiky predložiť na rokovanie Národnej rady Slovenskej republiky návrh na pristúpenie Slovenskej republiky k Severoatlantickej zmluve po podpise protokolu o pristúpení Slovenskej republiky k Severoatlantickej zmluve veľvyslancami členských krajín NATO.“ Vážený pán predseda, prosím, dajte hlasovať.
Laurenčík, Milan, podpredseda NR SR (2020-04-23):
Pán poslanec Saloň.
Laššáková, Jana, podpredsedníčka NR SR (2013-03-15):
Ďakujem, pani spravodajkyňa. Otváram všeobecnú rozpravu. Písomne sa do rozpravy prihlásila pani podpredsedníčka Národnej rady Erika Jurinová, dávam jej slovo. Nech sa páči.
Jurinová, Erika, podpredsedníčka NR SR (2012-08-03):
Ďakujem pánovi poslancovi. S faktickou poznámkou pán poslanec Osuský.
Kuffa, Štefan, poslanec NR SR (2015-09-25):
Ďakujem, pani podpredsedníčka. Pozerali ste akurát dole, ste nevideli, že som sa prihlásil, ale ďakujem za to, že môžem sa prihovoriť k tomu. Vážený pán minister, vážený pán spravodajca, kolegyne, kolegovia, dovoľte mi niekoľko slov. Ja tiež vítam celý ten súbor tých návrhov zákona, nakoľko vidíme, že čo sa dnes robí vo svete, ale rovnako aj v našej krajine, a myslím si, ja som ešte, patrím k tej generácii, ktorá absolvovala základnú vojenskú službu. Ona sa zrušila, toľko sa bojovalo za zrušenie základnej vojenskej služby, ale zas na druhej strane vidíme, tí mladí ľudia, že majú v sebe energiu, majú paru, a vidíme, že sa aj formujú také oddiely, a ilegálne, a podobne. A ak, pán minister to dobre aj postrehol a je tuná s týmto návrhom zákona, aby sme dokázali správne využiť a legitimizovať mnohé veci, ktoré sa tu dejú v tej krajine, hej, je to koordinované a nech tá príprava tuná je. Mladí ľudia dneska veľakrát sú, skončia vysoké školy alebo aj stredné školy a ako absolventi škôl, tak veľakrát a často sú, zaradia sa medzi rady nezamestnaných. Veľmi veľakrát to tak je a nečinnosť, tá plodí zase len samé problémy. Myslím si, že keď mladí ľudia budú mať možnosť ako dobrovoľníci zapojiť sa do armády, je možné ich služby využiť aj v tom civilnom sektore. Vidíme, že veľmi častým zjavom v našej krajine, čo nebolo v minulosti až v takom veľkom rozmere, sú živelné pohromy, a zvlášť povodne, ktoré sužujú našu krajinu. Preto tento návrh zákona vítam a ďakujem, že aj tuná je, aj ja budem hlasovať za. Ďakujem.
Laššáková, Jana, podpredsedníčka NR SR (2014-09-11):
Pán poslanec, poprosím vás, neprerušujte pána premiéra!
Blahová, Natália, poslankyňa NR SR (2019-10-16):
Ďakujem pekne. Ja som si povšimla, že tu bola spomínaná ľudsko-právna agenda, preto si dovolím na túto jednu parciálnu vec zareagovať a myslím si, že by sme mali byť spravodliví, ak od niekoho spravodlivosť vyžadujeme. Som presvedčená o tom, že na prokuratúre, na ktorejkoľvek, ale aj na Generálnej prokuratúre pracuje väčšina slušných a poctivých prokurátorov a nie je vhodné ich hádzať kvôli jednotlivým persónam do jedného vreca. Áno, ten systém je nastavený zle, pretože ten, kto vie ovládnuť generálneho prokurátora de facto ovláda celú prokuratúru, systém je zlý. Ale v tom zlom systéme pracujú aj ľudia, ktorí naozaj zodpovedne a poctivo vykonávajú svoju prácu. Ak hovoríme o ľudsko-právnej agende, musím povedať, že Generálna prokuratúra aj v kauze Čistý deň bola v tomto zmysle jedinou baštou, ktorá bola ochotná a schopná hľadať spravodlivosť a chrániť práva detí. Preto som presvedčená o tom, že tam pracujú ľudia, ktorí si nezaslúžia byť možno v jednom vreci s tými, ktorí aj fatálne zlyhali, aj zneužili svoje právomoci, ale, ako vravím, ak chceme požadovať od niekoho spravodlivosť, buďme aj my spravodliví. Ďakujem.
Grendel, Gábor, podpredseda NR SR (2020-09-22):
Len skúsme nebyť osobní vo faktických poznámkach, poprosím vás, kolegovia. Pán poslanec Mizík.
M. Vášáryová, poslankyňa: (2006-10-18):
Ale keď ste argumentovali, že to je len 15 %, tak prečo to robíte? Ošetrite to inak, ak niekto zneužíval, a my vás vôbec nebudeme potom podozrievať. A keď všetci tak strašne pomáhate a ja verím, že áno, a teší ma to, že všetci prispievate, tak, prosím vás, ako je možné, že budete hlasovať za takýto zákon? Ako je možné, že budete zaň hlasovať vy, ktorí ste toľko urobili pre ľudí, o ktorých sa starajú mimovládne organizácie? Veď predsa to nemôžete urobiť. Ja viem, že ste viazaní hlasovacou mašinériou, ale, prosím, uvažujte o tom a len toto vám chceme povedať, nič viac. Ja si naozaj vážim a nechcem sa vyvyšovať, ja som iba ilustrovala svojimi osobnými príkladmi len preto, pretože som v mimovládnych organizáciách veľmi dlho pracovala. Ja som sa nevyjadrovala k finančným otázkam, pretože nie som finančníčka. Vyjadrovala som sa k tomu, čomu naozaj rozumiem dobre. Ďakujem veľmi pekne. (Potlesk.)
Blanár, Juraj, podpredseda NR SR (2021-12-09):
Ďakujem, pán spravodajca. Poprosím vás, aby všetky tieto návrhy, ktoré ste aj predniesli, ste zapracovali ako spravodajca do návrhu na hlasovanie v zmysle rokovacieho poriadku. A zároveň chcem len informovať, aby nedošlo k nedorozumeniu. Keď sa predkladajú pozmeňujúce návrhy, tak v zmysle rokovacieho poriadku sa najskôr uvedie odôvodnenie a potom samotný pozmeňujúci návrh sa prečíta a tým sa pokladá v podstate vystúpenie poslanca za ukončené. Avšak v prípade spravodajcu, navrhovateľa je toto pravidlo trošku iné v tom zmysle, že pán spravodajca, navrhovateľ môžu pokračovať voľne v prednese práve preto, lebo majú neobmedzený čas. Takže, pán spravodajca, ďakujem. Chcem sa spýtať, vyhlasujem rozpravu za uzavretú a chcem sa spýtať pána navrhovateľa, a to som nevidel, tak sa veľmi ospravedlňujem, ale akceptujem, že pán poslanec Valocký asi stihol ešte na pána spravodajcu, takže udeľujem mu slovo vo faktickej poznámke. Nech sa páči.
B. Bugár, podpredseda NR SR: (2004-05-13):
(Hlasovanie.) Prítomných je 139 poslancov, za 122, zdržalo sa 10, nehlasovalo 7. Konštatujem, že tento návrh zákona sme pridelili výborom, určili gestorský výbor, ako aj lehoty výborom na jeho prerokovanie v druhom čítaní. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 679). Návrh na pridelenie výborom tohto návrhu máte v rozhodnutí pod číslom 703. Dávam teraz slovo poslankyni Kláre Sárközy, aby za skupinu poslancov tento návrh zákona uviedla. Nech sa páči.
Glváč, Martin, podpredseda NR SR (2018-09-18):
S reakciou pani poslankyňa Petrík.
Šeliga, Juraj, podpredseda NR SR (2020-11-04):
Pán poslanec Kamenický.
Jurinová, Erika, podpredsedníčka NR SR (2013-05-21):
Ďakujem pekne, pán poslanec. Pán predkladateľ požiadal o slovo, záverečné, takže uzatváram rozpravu. A nech sa páči, môžete predniesť svoje stanovisko.
Kuffa, Štefan, poslanec NR SR (2013-06-25):
Ďakujem. Ja len som chcel dodať k tej vete, že zákon je právne zlý, vecne je zlý. Ten zákon hlavne je morálne zlý, morálne je zlý. A v podstate toto je tá základná vec. V podstate my sa budeme doťahovať na tých drobnostiach, čo všetko je vo vzťahu k zdravotníkom, možno malým dílerom. Ale naozaj celý ten zákon je veľmi zlý. Ďalšia vec je to bagatelizovanie drog mäkkých, tvrdých a spájanie to s tým alkoholom, tak ako to už bolo spomínané. No morálne je lepšie, ak je menšie zlo než veľké zlo. A priemerný užívateľ tvrdých drog, ako to pán Lipšic tu spomínal, tak takýto priemerný, v priemere spáchal 200 trestných činov alebo prečinov v dôsledku užívania drog, aby sa dostal k finančným prostriedkom, aby mal si za čo nakúpiť tie drogy. Tak je otrasná štatistika 200 trestných činov spáchaných v súvislosti s užívaním drog. Naozaj alkoholici toto nerobia. Aspoň si nemyslím, že by takáto štatistika bola taká vysoká. A chcem takú poznámku poznamenať, že drogovo závislí ľudia, občania nekončia na úradoch práce, ale na uliciach ako bezdomovci, lebo veľakrát ich vyhodia tí vlastní, rodičia. Rodičia sú tí, ktorí v konečnom dôsledku a v zúfalstve vyhodia týchto užívateľov drog na ulicu. Tresty sa neznižujú pre obete a pre užívateľov, ale pre dílerov. A to je to zlé na tomto návrhu tohto zákona.
P. Hrušovský, predseda NR SR: (2002-11-20):
Nech sa páči, pán poslanec, máte slovo. J. Jaduš, poslanec: Vážený pán predseda, vážení kolegovia, kolegyne, dovoľte mi ako poverenému overovateľovi prečítať zápisnicu o tajnom hlasovaní o návrhu na voľbu členov Rozhlasovej rady, ktoré sa konalo 20. novembra 2002 ako opakovaná voľba. Na tajné hlasovanie o návrhu na voľbu členov Rozhlasovej rady bolo vydaných a poslanci si osobne prevzali 140 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rozhlasovej rady 0 poslancov neodovzdalo hlasovacie lístky a zo 140 odovzdaných hlasovacích lístkov bolo 9 neplatných. Zo 131 platných hlasovacích lístkov overovatelia zistili, že pri voľbe Jána Hrubalu hlasovalo za 1 poslanec, proti 88 poslancov, zdržalo sa 42 poslancov. U Vladimíra Taliana hlasovalo za 83 poslancov, proti 32, zdržalo sa 16 poslancov. U pani Kataríny Začkovej hlasovalo za 1 poslanec, proti 90 poslancov, zdržalo sa 40 poslancov. U pána Jána Dudru hlasovalo za 72 poslancov, proti 42 poslancov, zdržalo sa 17 poslancov. U pána Petra Glocka hlasovalo za 2 poslanci, proti 88 poslancov, zdržalo sa 41 poslancov. U pani Eleny Antalovej hlasovalo za 103 poslancov, proti  20 poslancov, zdržalo sa 8 poslancov. U pána Bronislava Tesaříka hlasovalo za 3 poslanci, proti 95 poslancov, zdržalo sa 33 poslancov. U pána Petra Oravca hlasovalo za 25 poslancov, proti 79 poslancov, zdržalo sa 27 poslancov.  U pána Stanislava Bajaníka hlasovalo za 4 poslanci, proti 96 poslancov, zdržalo sa 31 poslancov. U pána Vladimíra Štefka hlasovalo za 8 poslancov, proti 87 poslancov, zdržalo sa 36 poslancov. U pána Ľudovíta Števka hlasovalo za 32 poslancov, proti 68 poslancov, zdržalo sa 31 poslancov. U pána Juraja Spuchľáka hlasovalo za 1 poslancov, proti 93 poslancov, zdržalo sa 37 poslancov. U pani Kvety Škvarkovej hlasovalo za 69 poslancov, proti 43 poslancov, zdržalo sa 19 poslancov. U pána Karola Kállaya hlasovalo za 12 poslancov, proti 82 poslancov, zdržalo sa 37 poslancov. U pani Ivy Bukvovej hlasovalo za 8 poslancov, proti  84 poslancov, zdržalo sa 39 poslancov. U pána Pavla Hapáka hlasovalo za 56 poslancov, proti 54 poslancov, zdržalo sa 21 poslancov. U pána Jána Tužinského hlasovalo za 21 poslancov, proti 79 poslancov, zdržalo sa 31 poslancov. Na voľbu člena Rozhlasovej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rozhlasovej rady zvolení pán Vladimír Talian, pán Ján Dudra a pani Elena Antalová. Ďakujem za pozornosť.
Matovič, Igor, poslanec NR SR (2010-12-09):
Pani poslankyňa Pfundtner, dovolím si nesúhlasiť s vaším názorom o tom, že by sme mali vypustiť zo zákona pokuty. Myslím si, že ak by sme tie pokuty zrušili, tak potom rovno zrušme celý zákon a načo nám vlastne ten zákon v podstate by bol. Na druhej strane, nejaká taká vyslovená nespokojnosť z vašej strany ako predstaviteľky strany MOST – HÍD a zároveň predošlej vyslovene nespokojnosti zo strany predstaviteľov strany SNS ma čím ďalej, tým viac utvrdzujú v názore, že predkladaná novela zákona pravdepodobne bude naozaj výsledkom rozumného a zdravého kompromisu. A na záver si zas na druhej strane neodpustím v súvislosti s vaším prejavom, takú osobnú lichôtku, že nepoznám v tomto parlamente človeka, ktorý by dokázal tak zrozumiteľne, čisto a rýchlo hovoriť po slovensky a naozaj ma prekvapuje, že je to práve občan Slovenskej republiky maďarskej národnosti. Možno, trošičku vám konkuruje pán Číž, len tam ten obsah zvyčajne pokrivkáva, takže jeho spomínať nebudem. Ďakujem.
Laurenčík, Milan, podpredseda NR SR (2020-11-05):
Pán poslanec, máte dve minúty na to, aby ste položili doplňujúcu otázku, nech sa páči.
P. Paška, predseda NR SR: (2008-06-17):
Predložená novela splnomocňuje Národnú radu prijať uznesenie, ktorým sa upraví elektronická forma podávania a doručovania materiálov Národnej rady. Ďalej sa navrhuje, aby rokovací poriadok obsahoval ustanovenie, na základe ktorého je zastúpenie poslanca iným poslancom alebo inou osobou pri zápise do prezenčnej listiny vylúčenie. Porušenie tohto zákazu podlieha disciplinárnej právomoci. Návrh zákona je v súlade s ústavou a platnými medzinárodnými záväzkami a nevyžiada si zvýšené nároky na pracovné sily, štátny rozpočet a rozpočet obcí. Ďakujem.
P. Paška, predseda NR SR: (2007-09-14):
Ako ďalší v rozprave vystúpi... (Hlas z pléna.) Ešte chcete vy zareagovať? Nech sa páči, pán navrhovateľ.
M. Urbáni, poslanec: (2008-11-04):
Chcem ale podotknúť, že nie je to stále len o peniazoch. Je to veľakrát o tom, že sa prejaví záujem, je to o vzťahoch, je to o zachovaní našej kultúry. Chcem sa opýtať, či vôbec máme mapu zahraničných Slovákov na celom svete. Lebo to nie je len o tých miliónoch v Amerike, alebo státisícoch, je to aj o pár desiatkach Slovákov, ktorí žijú na odľahlých miestach našej zemegule. A nie je to stále o peniazoch, je to niekedy o dopise, o jednom papieri, je to o tom, že si pripomenieme, že existujú a že ich vyhľadáme – a tu by bola potrebná veľká súčinnosť alebo dobrá súčinnosť práve úradu pána podpredseda vlády a ministerstva zahraničných vecí. Vidím tam ešte dosť veľkú medzeru v práci ministerstva zahraničných vecí. A takisto nesúhlasím zase na druhej strane s kolegyňou Kramplovou, že Matica slovenská je tá, ktorá by mala nejako extra do toho vstupovať. Roky mala tú šancu a ja myslím, že ešte má dosť veľké rezervy. Ďakujem pekne.
Zmajkovičová, Renáta, podpredsedníčka NR SR (2014-09-10):
Ďakujem, pán minister, dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj poslancovi Dušanovi Bublavému. Nech sa páči, pán poslanec.
Zmajkovičová, Renáta, podpredsedníčka NR SR (2014-06-24):
Faktické poznámky na vystúpenie pána poslanca nie sú. Uzatváram možnosť sa prihlásiť a vyhlasujem všeobecnú rozpravu za skončenú. Pán minister chcete záverečné slovo? Nech sa páči.
Blanár, Juraj, podpredseda NR SR (2021-10-21):
Posledná faktická poznámka, pán poslanec Benčík.
Martinák, Ľuboš, poslanec NR SR (2011-07-11):
Ďakujem za slovo. Pani poslankyňa Blahová, ja sa taktiež chcem dotknúť otázok štátnych sviatkov. Deklarovali ste tu, že hovoríte za všetkých poslancov strany SaS. Jednoducho nesúhlasíte s tým, aby maloobchod bol uzavretý v dňoch, kedy je vyhlásený a právoplatne uznaný štátny sviatok. Viete, týka sa to skutočne predovšetkým žien, ktoré pracujú po sobotách, po nedeliach. A aspoň v tento štátny sviatok rodina by mala byť pokope. Podľa toho, čo ste deklarovali, mi z toho vyplýva, že zástupcovia strany a predstavitelia SaS, ktorí sú tu v parlamente, neuznávajú z toho rodinu ako základný článok spoločnosti. Ona skutočne je základným článkom spoločnosti aj napriek dnešnej, veľmi tvrdej a rozhádzanej dobe. Ďalej sa chcem dotknúť vzťahov zamestnancov a zamestnávateľov. Údajne ich záujmy sú totožné. No tým, pani poslankyňa Blahová, ste jasne a úplne jasne deklarovali to, že nepoznáte absolútne históriu vzťahov zamestnancov a zamestnávateľov. Keď si všimnete, tak zistíte, že zamestnanci v histórii predstavovali stále ten slabší článok, a preto aj odbory zastupujú predovšetkým záujmy zamestnancov. Ďakujem.
Grendel, Gábor, podpredseda NR SR (2021-06-30):
S faktickou poznámkou pán poslanec Saloň.
Pčolinský, Peter, poslanec NR SR (2017-02-08):
Ďakujem pekne. Na úvod, pán kolega Zelník, vidíte, akú hlúposť ste schválili? Rokovací poriadok. Ja by som naozaj teraz prijal grafy, tabuľky, ktoré ste sa snažili, snažili ukázať. Čiže to len na (povedané s úsmevom) margo, že aká, aká nezmyselnosť je ten rokovací poriadok, že pri tejto naozaj odbornej téme, lebo toto nie je téma ideologická alebo politická, pri tejto odbornej téme, kedy naozaj sa až žiadajú nejaké grafy a tabuľky, no tak váš rokovací poriadok tomu zabraňuje. Dobre. A poďme k veci. Čo sa týka samotného návrhu zákona, ja poviem sám za seba úprimne – neviem. Neviem, ako sa mám k tomuto postaviť. Na jednej strane chápem argumenty. Sankcionovať tých, ktorí nechcú dať očkovať svoje deti, no nie je to najšťastnejšie riešenie. Na druhej strane chápem nutnosť očkovať. Ja naozaj neviem, ako mám k tomuto hlasovaniu pristúpiť, o tomto zákone, k hlasovaniu o tomto zákone pristúpiť. Asi sa zdržím, ale tak počkám si ešte na vývoj tejto rozpravy a naozaj by som privítal, ako už tu bolo spomínané, odbornú debatu z jednej strany, z druhej strany. Čiže toto mi tu tiež chýba, tá odborná debata z obidvoch strán. Lebo odvolávať sa na nejaké citácie a ten napísal toto, ten napísal toto, to je pre mňa málo. Takýchto odvolávok na citácie môžeme mať milión päťsto z každej strany. Čiže chýba mi tu odborná debata. Takže v tejto chvíli ja za seba poviem, naozaj neviem, ako budem hlasovať. Zatiaľ sa zdržiavam. Ďakujem.
Blanár, Juraj, podpredseda NR SR (2022-06-22):
Takže môžete pokračovať, jak máte ešte niečo do rozpravy.
Sulík, Richard, predseda NR SR (2011-07-12):
Pán poslanec Viskupič.
Paška, Pavol, poslanec NR SR (2011-06-17):
Ja sa ospravedlňujem, dámy a páni. Chcel som využiť túto príležitosť aj na to, aby som vyzval pána Čentéša. Ak má len štipku právneho vedomia a ak si je vedomý ako výkonný prokurátor možných dopadov svojho zvolenia, aby odstúpil z tejto voľby a vytvoril ako človek, ktorý si ctí právo, ústavu a právny poriadok Slovenskej republiky, ktorý by mal ako najvyšší predstaviteľ štátu v oblasti prokuratúry zastupovať, aby odstúpil. Chcem vás požiadať, pán podpredseda, aby ste tlmočili, určite máte horúce linky na pána Čentéša, tento návrh alebo túto požiadavku klubu SMER – sociálna demokracia a aby sme počkali možno 15-20 minút na vyjadrenie pána prokurátora Čentéša. Ďakujem. (Potlesk.)
Nicholsonová, Lucia, poslankyňa NR SR (2012-05-15):
Ďakujem veľmi pekne kolegovi Beblavému. Ja musím povedať, že ja som v tomto zmysle vystúpila proti nominácii pani Kročianovej aj na výbore pre ľudské práva. Tiež som spomínala tie zákazky pre firmu IKORES. K tomu, čo ste povedali, pán Beblavý, že doposiaľ strana SMER teda priamo nebola spojená s pani Kročianovou, chcem povedať toľko, že tie miliónové zákazky na východnej hranici získala od štátu práve firma, ktorej majiteľ pán Kopecký bol v minulosti oficiálnym darcom strany SMER. A tiež chcem doplniť tie informácie, ktoré ste spomínali v súvislosti s pani Kročianovou, že bolo to práve koncom mája a začiatkom júna 2010, keď vypísala tender na nákup 40 áut za 1,3 mil. eur a nábytku do kancelárií za viac ako 0,5 mil. eur, pričom nebolo celkom jasné, prečo je nutné nakupovať a komu má vlastne slúžiť ten nábytok. A bolo to v čase, keď už sa mali teda konsolidovať verejné financie a keď sa malo šetriť. A chcem tiež poukázať na možno maličkosť, ale pre mňa celkom podstatnú, mali by sme sa tiež zamyslieť asi, či na takomto poste má byť človek, ktorý už dnes užíva výhody výsluhového dôchodku a mal by to mať v súbehu s nie malou mzdou, ak sa teda dostane na čelo Úradu na ochranu osobných údajov. Ďakujem pekne.
Valocký, Jozef, poslanec NR SR (2012-12-05):
Vážený pán predseda, sťahujem podpis pod prvým pozmeňujúcim návrhom pána poslanca Petráka k tlači 234. Ďakujem.
P. Hrušovský, predseda NR SR: (2004-10-28):
(Hlasovanie.) 140 prítomných, 135 za, 1 sa zdržal, 4 nehlasovali. Návrh sme schválili. Pristúpime k tretiemu čítaniu . Otváram rozpravu. Chcem sa opýtať, či sa hlási niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu poslanca Rusnáka na vydanie zákona, ktorým sa mení zákon o konkurze a vyrovnaní so schválenými pozmeňujúcimi a doplňujúcimi návrhmi ako o celku s odporúčaním gestorského výboru...
Figeľ, Ján, podpredseda NR SR (2013-10-16):
Nech sa páči, Helena Mezenská.
Gažovičová, Tina, poslankyňa NR SR (2024-05-02):
Ďakujem za slovo. Mne sa, naopak, vystúpenie kolegyni Kolíkovej veľmi páčilo, ale teda tiež nie som odborníčka na teologické právo, takže asi to neviem až tak posúdiť. Mne sa páčilo, že je tu snaha naozaj priniesť takú tú ľudskú rovinu do toho. A ja celý čas, čo tu diskutujeme, myslím na môjho dobrého kamaráta, ktorý je transrodový muž, vnímal to veľmi skoro, že sa identifikuje ako muž, viac-menej hneď, ako to bolo možné, ako dosiahol plnoletosť, tak prešiel tranzíciou, žije tu na Slovensku. Ja, keď som sa s ním zoznámila, som pôvodne ani nevedela, že je transrodový, jednoducho normálny mladý muž, veľa máme spoločných tém, taktiež ako ja vyštudoval sociológiu, medzičasom má za manželku moju dobrú kamarátku a bývalú spolužiačku a žijú, dá sa povedať, navonok veľmi normálnym životom. A teším sa pre nich, viem, že je to vzácne, viem, že možno aj to, ako on dokáže tu žiť v tejto spoločnosti, si predsa len vyžaduje istú hrošiu kožu, ktorú, ktorú my možno nevieme ani doceniť, s čím všetkým sa stretáva. A naozaj neviem, ako by mu to pomohlo, keby pri akomkoľvek, nazvime to, administratívnom úkone, kde odovzdávame občiansky preukaz, presne ako tu odznelo, v banke alebo na hocijakom úrade, keby naňho niekto vypleštil oči a začali sa ho vypytovať, že a prečo tu máte ženské rodné číslo. Neviem naozaj, čomu a komu by to pomohlo. A myslím si, že o tom to tu dneska je, že tento zákon nikomu z tých konkrétnych ľudí nepomôže, ale im ublíži... (Prerušenie vystúpenia časomerom.)
Grendel, Gábor, podpredseda NR SR (2021-06-25):
To bolo záverečné slovo pani spravodajkyne, prerušujem rokovanie o týchto bodoch programu. Teraz bude nasledovať prvé čítanie o návrhu poslanca Tomáša Tarabu na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona má parlamentnú tlač 529, návrh na jeho pridelenie na prerokovanie výborom je v rozhodnutí č. 544. Dávam slovo pánovi poslancovi Tomášovi Tarabovi, aby návrh ústavného zákona uviedol. (Rokovanie o návrhu poslanca Národnej rady Slovenskej republiky Tomáša Tarabu na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 529.)
P. Paška, predseda NR SR: (2008-11-04):
(Hlasovanie.) 133 prítomných, 130 za, 3 sa zdržali. Návrh sme schválili.
Laššáková, Jana, podpredsedníčka NR SR (2013-07-01):
Príjemné predpoludnie, vážené panie poslankyne, páni poslanci, otváram desiaty rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Miroslav Beblavý, Juraj Blanár, Otto Brixi, Igor Choma, Maroš Kondrót, Viliam Novotný, Richard Raši, László Solymos. Na zahraničnej pracovnej ceste sú poslanci Andrej Kolesík a Róbert Madej. Podľa odsúhlasenej zmeny programu pristúpime k prvému čítaniu o návrhu poslanca Národnej rady Slovenskej republiky Zsolta Simona na vydanie zákona, ktorým sa mení a dopĺňa zákon č. 274/2009 Z. z. o poľovníctve v znení neskorších predpisov . Návrh zákona má tlač 558, návrh na jeho pridelenie na prerokovanie výborom je v rozhodnutí č. 535. Dávam slovo poslancovi Zsoltovi Simonovi, aby návrh zákona uviedol. Nech sa páči, pán poslanec, máte slovo.